Source: https://lege5.ro/Gratuit/gmytmnrtgm/indatoriri-privind-primirea-si-solutionarea-cererilor-lege-76-2012?dp=gyytcnrrgm3tm
Timestamp: 2020-04-09 12:18:19+00:00
Document Index: 14107472

Matched Legal Cases: ['Articolul 5', 'articolul 18', 'articolul 22', 'articolul 26', 'articolul 28', 'articolul 32', 'articolul 35', 'articolul 351']

Îndatoriri privind primirea și soluționarea cererilor | Lege 76/2012 actualizată 2020 - Lege5.ro
Îndatoriri privind primirea și soluționarea cererilor | Lege 76/2012
Articolul 5 se modifică și va avea următorul cuprins: - " -
(1) Judecătorii au îndatorirea să primească și să soluționeze orice cerere de competența instanțelor judecătorești, potrivit legii.
(3) În cazul în care o pricină nu poate fi soluționată nici în baza legii, nici a uzanțelor, iar în lipsa acestora din urmă, nici în baza dispozițiilor legale privitoare la situații asemănătoare, ea va trebui judecată în baza principiilor generale ale dreptului, având în vedere toate circumstanțele acesteia și ținând seama de cerințele echității.
(4) Este interzis judecătorului să stabilească dispoziții general obligatorii prin hotărârile pe care le pronunță în cauzele ce îi sunt supuse judecății."
5. La articolul 18, alineatul (3) se modifică și va avea următorul cuprins:
(3) Cetățenii străini și apatrizii care nu înțeleg sau nu vorbesc limba română au dreptul de a lua cunoștință de toate actele și lucrările dosarului, de a vorbi în instanță și de a pune concluzii, prin traducător autorizat, dacă legea nu prevede altfel."
6. La articolul 22, după alineatul (6) se introduce un nou alineat, alineatul (7), cu următorul cuprins: Reviste (1)
(7) Ori de câte ori legea îi rezervă judecătorului puterea de apreciere sau îi cere să țină seama de toate circumstanțele cauzei, judecătorul va ține seama, între altele, de principiile generale ale dreptului, de cerințele echității și de buna-credință."
7. La articolul 26, alineatul (1) se modifică și va avea următorul cuprins:
(1) Legea care guvernează condițiile de admisibilitate și puterea doveditoare a probelor preconstituite și a prezumțiilor legale este cea în vigoare la data producerii ori, după caz, a săvârșirii faptelor juridice care fac obiectul probațiunii."
8. La articolul 28, alineatul (1) se modifică și va avea următorul cuprins:
(1) Dispozițiile legii de procedură se aplică tuturor proceselor care se judecă de către instanțele române, sub rezerva unor dispoziții legale contrare."
9. La articolul 32 alineatul (1), litera a) se modifică și va avea următorul cuprins:
a) are capacitate procesuală, în condițiile legii;".
10. După articolul 35 se introduce un nou articol, articolul 351, cu următorul cuprins: